**Nathaniel Mayer Victor Rothschild** (1910-1990) var en britisk biolog, cricketspiller, MI5-offiser, forretningsmann og politisk rådgiver for Edward Heath og Margaret Thatcher. Han var et ledende medlem av Rothschild-familien, 3. baron Rothschild og far til Jacob Rothschild. Han ble utnevnt til ridder av storkorset av Order of the British Empire.

Maleri utført av Josef Arpád Koppay i 1914.

Liv og familie
--------------

Nathaniel Mayer Victor Rothschild ble født 31. oktober 1910 som eneste sønn av Nathaniel Charles Rothschild og Rozsika von Wertheimstein. Han arvet den adelige tittelen baron etter sin onkel i 1937 og ble da en ledende person blant jøder i Storbritannia. Rothschild var ikke religiøs, men stolt av familienavnet og bevisst sin plass i historien.

Han studerte ved Trinity College, Cambridge, fra 1929, der han særlig ble påvirket av professor James Gray. Rothschild hadde idrettstalent og var blant annet en dyktig cricketspiller.

Han var først gift med Barbara Hutchinson og giftet seg på nytt med Teresa (Tess) Mayor som han møtte i etterretningstjenesten under andre verdenskrig. Barbara Hutchinson giftet seg på nytt med den greske kunstneren Nikos Hadjikyriakos-Ghikas. Emma Georgina Rothschild, professor i historie ved Harvard, er hans datter fra andre ekteskap. Hun er gift med Amartya Sen. Sønnesønnen James Amschel Victor Rothschild er gift med Nicky Hilton.

Victor Rothschild døde 20. mars 1990.

Virke
-----

Rothschild tok doktorgraden i zoologi i 1937 og den høyere doktorgraden Sc.D. i 1950 på arbeid om befruktning. Han var en dyktig biolog og hans forskning på sjøpinnsvin ga ham medlemskap i Royal Society i 1953 da han var 43 år gammel. Da han var over 70 år gammel fikk han interesse for statistikk og ble 74 år gammel medlem av Royal Statistical Society.

Rothschild (i midten) på besøk ved Letcombe-laboratoriet for landbruksforskning, Vale of White Horse, 1973.
Han var forskningsdirektør i Shell fra 1961 til 1970 (da han ble pensjonert fra selskapet), og styreformann i familiebedriften N. M. Rothschild & Sons 1975-1976.

Han arbeidet under verdenskrig for britisk etterretning som vitenskapelig rådgiver for MI5 og arbeidet der sammen med blant andre Gordon Cox som var sjef for SOEs forskningslaboratorier. Arbeidet for MI5 involverte blant annet å beskytte statsminister Winston Churchill mot forgiftning og eksplosjoner. Rothschild ble tildelt George Medal for sitt arbeid med bomber. Han ble tildelt Order of the British Empire i 1975.

Rothschild var en få fremstående personer som før krigen talte jødenes sak i Storbritannia på bakgrunn av den tiltagende forfølgelsen i Tyskland og okkuperte områder. Etter krigen støttet han Israel og besøkte landet flere ganger.

Etter andre verdenskrig vendte han tilbake til zoologi-forskningen ved Cambridge. Rothschild var interessert i jordbruk og ble i 1948 utnevnt til styreformann i Agricultural Research Council (forskningsråd for landbruk). Statsminister Edward Heath utnevnte i 1971 Rotschild til generaldirektør i Central Policy Review Staff, kjent som The Think Tank, han trakk seg fra dette embetet da han begynte i familiebedriften i 1975.

I studietiden på University of Cambridge ble han venn av Guy Burgess og Anthony Blunt. Under andre verdenskrig ble han kjent med Kim Philby. Det ble antydet at han var «den femte mann» i denne spiongruppen og han ble også forhørt av Scotland Yard. Margaret Thatcher avviste at Rothschild var spion. Thatcher var tilstede ved Rothschilds gravferd. Han hadde sete i House of Lords for Labour.

Referanser
----------

1. 1 2   Kindred Britain, oppført som Col. [Nathaniel Mayer] Victor Rothschild, Kindred Britain ID I12785[Hentet fra Wikidata]
2. 1 2   TracesOfWar, oppført som Nathaniel Mayer Victor, 3rd Baron Rothschild, TracesOfWar person ID 77917[Hentet fra Wikidata]
3. 1 2   Autorités BnF, oppført som Nathaniel Mayer Victor Rothschild, BNF-ID 14544642z[Hentet fra Wikidata]
4. 1 2   The Peerage, oppført som Nathaniel Mayer Victor Rothschild, 3rd Baron Rothschild, The Peerage person ID p7108.htm#i71075, besøkt 9. oktober 2017[Hentet fra Wikidata]
5. 1 2 3 4 5 6 7 8 9 10 11 12   Kindred Britain[Hentet fra Wikidata]
6. 1 2   The Peerage person ID p7108.htm#i71075, besøkt 7. august 2020[Hentet fra Wikidata]
7. 1 2 3 4   The Peerage[Hentet fra Wikidata]
8. ↑  *Aschehougs konversasjonsleksikon*. Aschehoug. 1971. ISBN 8203061524.
9. 1 2 3  Archives, L. A. Times (22. mars 1990). «Lord Victor Rothschild, 79; Once Linked to Spy Scandal». *Los Angeles Times* **(engelsk)**. Besøkt 18. februar 2023.
10. 1 2 3 4 5 6 7 8  Reeve, Suzanne (1994). «Nathaniel Mayer Victor Rothschild, G. B. E. G. M. Third Baron Rothschild, 31 October 1910 - 20 March 1990». *Biographical Memoirs of Fellows of the Royal Society* **(engelsk)**. 39: 363–380. ISSN 0080-4606. doi:10.1098/rsbm.1994.0021. Besøkt 18. februar 2023.
11. 1 2 3  Ferguson, Niall (23. mars 2003). «All the gifts but contentment». *Telegraph.co.uk* **(engelsk)**. Besøkt 17. mars 2017.
12. ↑  Steele, Jonathan (31. mars 2001). «Food for thought». *The Guardian* **(engelsk)**. ISSN 0261-3077. Besøkt 17. mars 2017.
13. ↑  «Obituary: Nikos Ghika». *The Independent* **(engelsk)**. 7. september 1994. Besøkt 17. mars 2017.
14. ↑  Marx, Linda (10. juli 2015). «Nicky Hilton and James Rothschild: Designing a Lasting Partnership». *The New York Times*. ISSN 0362-4331. Besøkt 17. mars 2017.
15. 1 2  «Rothschild 'spied as the Fifth Man'». *The Independent* **(engelsk)**. 23. oktober 1994. Besøkt 18. mars 2017.

Eksterne lenker
---------------

* (en) Victor Rothschild på Internet Movie Database Rediger på Wikidata
* (en) Victor Rothschild hos Hansards parlamentsdebatter Rediger på Wikidata

* (en) Victor Rothschild hos The Peerage Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BBC Things **·** Munzinger (iba)
 |